പ്രത്യുത്പാദനത്തെ ബാധിക്കുന്ന ഫാലേറ്റ്സുകള് പിസ്സയിലും ഫ്രൈസിലും ഞെട്ടിക്കുന്ന കണ്ടെത്തലുമായി യു.എസ് Image Source : weeklygravy.com 123rf.com പുതുതലമുറയുടെ ജീവിതശൈലിയുമായി ബന്ധപ്പെട്ടു കിടക്കുകയാണ് ഫാസ്റ്റ്ജങ്ക് ഫുഡുകള്. ഇന്നത്തെക്കാലത്ത് പിസ്സയും ബര്ഗറും ഇഷ്ടപ്പെടാത്തവര് അപൂര്വ്വമാണ്. എന്നാല് വന്കിട ബ്രാന്ഡുകളായ മക്ഡൊണാള്ഡ്സ്, ബര്ഗര് കിംഗ്, പിസ്സ ഹട്ട്, ഡോമിനോസ്, ടാക്കോ ബെല്, ചിപ്പോട്ടില് തുടങ്ങിയവയില് പ്ലാസ്റ്റിക് മൃദുവാക്കാന് സഹായിക്കുന്ന ഫാലേറ്റ്സ്Phthalate എന്ന പദാര്ത്ഥം ഉപയോഗിക്കുന്നുണ്ടെന്ന് പഠനം വെളിപ്പെടുത്തിയിരിക്കുന്നു. അമേരിക്കയിലെ ഈ പ്രശസ്ത ഭക്ഷണശൃംഖലകളിലെ ഭക്ഷണ സാമ്ബിളുകള് പരിശോധിച്ചതില് നിന്നാണ് ഞെട്ടിക്കുന്ന കണ്ടെത്തലുകള്. ഫ്രൈസ്, ചിക്കന് നഗെറ്റ്സ്, ചിക്കന് ബരിറ്റോസ്, ചീസ് പിസാ തുടങ്ങി അറുപത്തിനാലോളം ഭക്ഷണ സാമ്ബിളുകളാണ് ഗവേഷകര് പരിശോധനയ്ക്കെടുത്തത്. ഇവയില് എണ്പതുശതമാനത്തോളം ഭക്ഷണത്തിലും ഡി.എന്.ബി.പി എന്ന ഫാലേറ്റും, എഴുപതു ശതമാനത്തോളം ഡി. ഇ.എച്ച്.പി എന്ന ഫാലേറ്റും കണ്ടെത്തിയെന്ന് ഗവേഷകര് പറയുന്നു. മാംസം അടങ്ങിയ ഭക്ഷണങ്ങളായ ചിക്കന് ബരിറ്റോസ്, ചീസ് ബര്ഗറുകള് തുടങ്ങിയവയില് കൂടിയ അളവിലും, ചീസ് പിസയില് കുറഞ്ഞ അളവിലുമാണ് രാസവസ്തുക്കളുടെ സാന്നിധ്യം കണ്ടെത്തിയത്. ഇരു കെമിക്കലുകളും പ്രത്യുപാദനത്തെ വരെ ദോഷകരമായി ബാധിക്കുന്നവയാണെന്ന് പഠനത്തില് പറയുന്നു. പിസ്സ, ബര്ഗര് തുടങ്ങിയ ഭക്ഷണങ്ങള് ദിവസവും കഴിക്കുന്നത് അല്ലെങ്കില് തന്നെ ഹൃദയത്തെ പ്രതികൂലമായി ബാധിക്കും, എന്നാല് ഈ ഭക്ഷണ പദാര്ത്ഥങ്ങളില് ശ്വാസോച്ഛ്വാസം, മസ്തിഷ്ക സംബന്ധമായ പ്രശ്നങ്ങള് തുടങ്ങിയ പ്രധാന ആരോഗ്യ പ്രശ്നങ്ങള്ക്ക് കാരണമാകുന്ന രാസവസ്തുക്കള് അടങ്ങിയിട്ടുണ്ടെന്നാണ് പുതിയ പഠനം. സൗന്ദര്യവര്ദ്ധക വസ്തുക്കള്, വിനൈല് ഫ്ലോറുകള്, ഡിറ്റര്ജന്റുകള്, ഡിസ്പോസിബിള് ഗ്ലൗസ്, ഫുഡ് പാക്കേജുകള്, വയര് കവറുകള്, വര്ഷങ്ങളായി ഭക്ഷണപ്പൊതികള് എന്നിവയില് വ്യാപകമായി ഉപയോഗിക്കുന്ന എന്ഡോക്രൈന് തടസ്സപ്പെടുത്തുന്ന രാസവസ്തുക്കളാണ് ഫാലേറ്റുകള്. ഇവ പ്ലാസ്റ്റിക്കിനെ മൃദുവും വഴക്കമുള്ളതുമാക്കുവാനും സഹായിക്കുന്നവയാണ്. ഈ രാസവസ്തുക്കള് മൂലം ആസ്ത്മ, കുട്ടികളിലെ മസ്തിഷ്ക വൈകല്യം തുടങ്ങിയ ഗുരുതരമായ ആരോഗ്യപ്രശ്നങ്ങളുണ്ടാകും, ഇത് ഒരു വ്യക്തിയുടെ പ്രത്യുത്പാദന വ്യവസ്ഥയില് വരെ പ്രശ്നമുണ്ടാക്കാമെന്ന് പഠനത്തില് പറയുന്നു. ജോര്ജ്ജ് വാഷിംഗ്ടണ് യൂണിവേഴ്സിറ്റി, സൗത്ത് വെസ്റ്റ് റിസര്ച്ച് ഇന്സ്റ്റിറ്റ്യൂട്ട് സാന് അന്റോണിയോ, ടെക്സസ്, ബോസ്റ്റണ് യൂണിവേഴ്സിറ്റി, ഹാര്വാര്ഡ് യൂണിവേഴ്സിറ്റി എന്നിവയുടെ ഗവേഷകര് അവരുടെ പ്രതിവാര ജേണല് ഓഫ് എക്സ്പോഷര് സയന്സ് എന്വയോണ്മെന്റല് എപ്പിഡെമിയോളജിയില് ഈ പുതിയ പഠനം പ്രസിദ്ധീകരിച്ചു. FDAയ്ക്ക് ഉയര്ന്ന സുരക്ഷാ മാനദണ്ഡങ്ങള് ഉണ്ടെങ്കിലും, പുതിയ ശാസ്ത്രീയ വിവരങ്ങള് ലഭ്യമാകുന്നതിനനുസരിച്ച്, ഞങ്ങളുടെ സുരക്ഷാ വിലയിരുത്തലുകള് ഞങ്ങള് പുനഃപരിശോധിക്കും. പുതിയ വിവരങ്ങള് സുരക്ഷാ ചോദ്യങ്ങള് ഉന്നയിക്കുന്നിടത്ത്, അംഗീകൃത ഉപയോഗത്തില് നിന്ന് ഒരു ദോഷവും ഇല്ലെന്ന് ന്യായമായ ഉറപ്പുണ്ടെന്ന് എഫ്ഡിഎയ്ക്ക് ഇനി നിഗമനം ചെയ്യാന് കഴിയുന്നില്ലെങ്കില്, എഫ്ഡിഎ ഭക്ഷ്യ അഡിറ്റീവ് അംഗീകാരങ്ങള് അസാധുവാക്കിയേക്കാം, ഒരു എഫ്ഡിഎ വക്താവ് പറഞ്ഞു. ഒരു നഗരത്തില് നിന്നുള്ള ഭക്ഷണങ്ങള് മാത്രമാണ് പഠനത്തിനായെടുത്തത്. എങ്കിലും മിക്ക റെസ്റ്ററന്റ് ശൃംഖലകളുടെയും ഭക്ഷ്യനിര്മാണ രീതി ഒരേരീതിയില് ആയതിനാല് കൂടുതല് ശ്രദ്ധിക്കേണ്ടതുണ്ടെന്നും ഗവേഷകര് പറയുന്നു. പഠനത്തെ ഗൗരവമായി കാണുന്നുവെന്നും അവലോകനം ചെയ്യുമെന്നും പരിശോധിക്കുമെന്നും ഫുഡ് ആന്ഡ് ഡ്രഗ് അഡ്മിനിസ്ട്രേഷന് എഫ്. ഡി.എ വ്യക്തമാക്കി.